**projektas**

**reg. Nr. T-68**

**2.19. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ PATALPŲ NUOMOS MOKESČIŲ LENGVATŲ SUTEIKIMO**

2022 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 18 punktu, atsižvelgdama į Pasvalio rajono savivaldybės administracijos 2022 m. kovo 15 d. raštą Nr. ASI-202 „Dėl Pasvalio rajono savivaldybei nuosavybės teise priklausančių patalpų nuomos mokesčių lengvatų suteikimo“, Pasvalio rajono savivaldybės taryba n u s p r e n d ž i a:

Atleisti Kostą Butkų nuo Pasvalio rajono savivaldybei nuosavybės teise priklausančių patalpų, perduotų 2019 m. liepos 25 d. Savivaldybės turto nuomos sutartimi Nr. ASR-397, esančių Dvareliškių g. 1, Pasvalyje, nuomos mokesčio mokėjimo už laikotarpį nuo 2022 m. balandžio 1 d. iki 2022 m. rugsėjo 30 d.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Sprendimo projektą parengė

Finansų skyriaus vedėja

Dalė Petrėnienė

2022-03-14, tel. +370 686 17 726

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBEI NUOSAVYBĖS TEISE PRIKLAUSANČIŲ PATAlpų nuomos mokesčių lengvatų SUTEIKIMO**

**2022-03-14**

Pasvalys

**1. Problemos esmė.** Kostas Butkus, su kuriuo 2019 m. liepos 25 d. sudaryta Savivaldybės turto nuomos sutartis Nr. ASR-397 dėl Pasvalio rajono savivaldybei nuosavybės teise priklausančių patalpų, esančių Dvareliškių g. 1, kiekvieną mėnesį Savivaldybei moka nustatytą 222 Eur nuomos mokestį. Dėl Rusijos Federacijos karinių veiksmų Ukrainoje, iš šalies pasitraukiant civiliams gyventojams, nuomotojas Kostas Butkus nemokamai apgyvendina, maitina ir rūpinasi nuo karo pabėgusiais ir nuolat atvykstančiais užsieniečiais iš Ukrainos. Atleisdami nuo nuomos mokesčio, minimaliai kompensuotume patiriamas nuomotojo išlaidas už teikiamą maistą ir nakvynę nuo karo pabėgusiems Ukrainos žmonėms. Patalpose laikinai apgyvendinti galima iki 30 žmonių. Nuo karo Ukrainoje pradžios Kosto Butkaus nuomojamose patalpose kasdien prieglobstį randa nuo 7 iki 16 pabėgusių nuo karo žmonių.

**2. Kokios siūlomos naujos teisinio reguliavimo nuostatos ir kokių rezultatų laukiama.**

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**.

Priėmus sprendimą atleisti nuo patalpų nuomos mokesčio, Savivaldybė negaus 1 332 Eur pajamų.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** – nereikia.

**6. Sprendimo projekto iniciatoriai –** Pagalbos užsieniečiams, pasitraukusiems iš Ukrainos dėl Rusijos Federacijos karinių veiksmų Ukrainoje teikimo Aprūpinimo grupė (logistinio aprūpinimo užtikrinimas).

**7. Sprendimo projekto rengimo metu gauti specialistų vertinimai ir išvados** – negauta.

Finansų skyriaus vedėja Dalė Petrėnienė